**SPRENDIMAS**

**DĖL ŠILALĖS RAJONO SAVIVALDYBĖS TARYBOS 2008 M. BIRŽELIO 26 D. SPRENDIMO NR. T1-248 „DĖL SLAUGOS IR PALAIKOMOJO GYDYMO PASLAUGŲ TEIKIMO ŠILALĖS RAJONO ASMENS SVEIKATOS PRIEŽIŪROS ĮSTAIGOSE“ PAKEITIMO**

2017 m. vasario 28 d. Nr. T1-55

Šilalė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos apsaugos ministro 2008 m. balandžio 29 d. įsakymo Nr. V-342 „Dėl slaugos ir palaikomojo gydymo lovų skaičiaus“ 1 punktu, Tauragės apskrities asmens sveikatos priežiūros paslaugų restruktūrizavimo plano, patvirtinto Lietuvos Respublikos sveikatos apsaugos ministro 2016 m. balandžio 27 d. įsakymu Nr. V-536 „Dėl Tauragės apskrities asmens sveikatos priežiūros paslaugų restruktūrizavimo plano patvirtinimo“, 13.1 papunkčiu, atsižvelgdama į viešosios įstaigos Šilalės rajono ligoninės 2017 m. vasario 13 d. raštą Nr. SD- 43 „Dėl pritarimo VšĮ Šilalės rajono ligoninėje padidinti slaugos ir palaikomojo gydymo lovų skaičių“, Šilalės rajono savivaldybės taryba n u s p r e n d ž i a :

1. Pakeisti Šilalės rajono savivaldybės tarybos 2008 m. birželio 26 d. sprendimo Nr. T1-248 „Dėl slaugos ir palaikomojo gydymo paslaugų teikimo Šilalės rajono asmens sveikatos priežiūros įstaigose**“** 1 punktą ir jį išdėstyti taip:

„1. Padidinti Šilalės rajone teikiamų slaugos ir palaikomojo gydymo paslaugų apimtis iki 66 lovų ir padalinti jas tarp viešosios įstaigos Šilalės rajono ligoninės ir viešosios įstaigos Kaltinėnų pirminės sveikatos priežiūros centro:

1.1. viešojoje įstaigoje Šilalės rajono ligoninėje 33 slaugos ir palaikomojo gydymo lovos;

1.2. viešojoje įstaigoje Kaltinėnų pirminės sveikatos priežiūros centre 33 slaugos ir palaikomojo gydymo lovos.“

2. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas